**บันทึกรายงานการประชุมสภาเทศบาลตำบลหนองคล้า**

**ครั้งแรก ประจำปี พ.ศ.๒๕๖๔**

**วันพุธที่ ๑๒ พฤษภาคมพ.ศ.๒๕๖๔**

**ณ ห้องประชุมสภาเทศบาลตำบลหนองคล้า**

**-----------------------------------------**

**สมาชิกสภาฯมาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| ๑ | นายกานต์พงศ์ เลิศรัตนาวรชัย | สมาชิกสภาเทศบาลฯ | นายกานต์พงศ์ เลิศรัตนาวรชัย |
| ๒ | นางสำเนา อุตโมท | สมาชิกสภาเทศบาลฯ | นางสำเนา อุตโมท |
| ๓ | นางสุกานดา อร่ามฉาย | สมาชิกสภาเทศบาลฯ | นางสุกานดา อร่ามฉาย |
| ๔ | นายจุมพล พงษ์พานิช | สมาชิกสภาเทศบาลฯ | นายจุมพล พงษ์พานิช |
| ๕ | นายก่อพงษ์ สุดแสวง | สมาชิกสภาเทศบาลฯ | นายก่อพงษ์ สุดแสวง |
| ๖ | นายชัยสิทธิ์ เตชะดำรงธรรม | สมาชิกสภาเทศบาลฯ | นายชัยสิทธิ์ เตชะดำรงธรรม |
| ๗ | นายสมเกียรติ หิรัญรังษี | สมาชิกสภาเทศบาลฯ | นายสมเกียรติ หิรัญรังษี |
| ๘ | นายบูชิต ผลอุทิศ | สมาชิกสภาเทศบาลฯ | นายบูชิต ผลอุทิศ |
| ๙ | นายสมนึก พักตร์วิไล | สมาชิกสภาเทศบาลฯ | นายสมนึก พักตร์วิไล |
| ๑๐ | นายชลัช กิ่งมณี | สมาชิกสภาเทศบาลฯ | นายชลัช กิ่งมณี |
| ๑๑ | นางสาวจันทิมา วรรณวโร | สมาชิกสภาเทศบาลฯ | นางสาวจันทิมา วรรณวโร |
| ๑๒ | นายฐิติพัทธ์ พวงสวัสดิ์ | สมาชิกสภาเทศบาลฯ | นายฐิติพัทธ์ พวงสวัสดิ์ |

**สมาชิกสภาฯไม่มาประชุม**

**-**

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| **๑.** | นายปฏิณญา พานิชอัตรา | นายอำเภอท่าใหม่ | ปฏิณญา พานิชอัตรา |
| **๒.** | นายชรัตน์ ชนะภัย | ปลัดเทศบาลตำบลหนองคล้า | นายชรัตน์ ชนะภัย |
| ๓. | นายอภิรักษ์ อุทัยรัศมี | หัวหน้าสำนักปลัดฯ | อภิรักษ์ อุทัยรัศมี |
| ๔. | นายอดิศักดิ์ พึ่งฝั่ง | ผอ.กองสวัสดิการสังคม | อดิศักดิ์ พึ่งฝั่ง |
|  | นางสาวอรชร สุขภิรมย์ | ผอ.กองคลัง | อรชร สุขภิรมย์ |
|  | นายป้อ ใจกล้า | ผอ.กองช่าง | ป้อ ใจกล้า |
|  | นางวนิดา ผลอุทิศ | นักวิเคราะห์นโยบายและแผน | วนิดา ผลอุทิศ |
|  | นายสมศักดิ์ กิรติภัทรนันท์ | ผอ.กองสาธารณสุขฯ | สมศักดิ์ กิรติภัทรนันท์ |
|  | นางสาวศิโรรัตน์ จันทอินทร์ | ท้องถิ่นอำเภอท่าใหม่ | ศิโรรัตน์ จันทอินทร์ |

**เริ่มประชุม ๐๙.๓๐ น.**

**นายชรัตน์ ชนะภัย**

ปลัดเทศบาลฯ -ตามที่เทศบาลตำบลหนองคล้า ได้ดำเนินการจัดให้มีการเลือกตั้งสมาชิกสภาเทศบาลตำบลหนองคล้า และนายกเทศมนตรีตำบลหนองคล้าเสร็จสิ้นไปแล้ว เมื่อวันที่ ๒๘มีนาคม ๒๕๖๔ นั้นอาศัยอำนาจตามความในมาตรา ๒๔ วรรคสอง ประกอบมาตรา ๒๕ วรรคสอง แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมถึง (ฉบับที่ ๑๔) พ.ศ.๒๕๖๒ นายอำเภอท่าใหม่โดยได้รับมอบอำนาจจากผู้ว่าราชการจังหวัดจันทบุรี ตามคำสั่งจังหวัดจันทบุรี ที่ ๔๐๓๑/๒๕๖๒ ลงวันที่ ๒๓ ธันวาคม ๒๕๖๒ จึงเรียกประชุมสภาเทศบาลตำบลหนองคล้าครั้งแรก ในวันที่ ๑๒ พฤษภาคม๒๕๖๔ เวลา ๐๙.๐๐ น. ณ ห้องประชุมสภาเทศบาลตำบลหนองคล้า โดยมีรายละเอียด ดังนี้

* ประกาศอำเภอท่าใหม่ เรื่อง เรียกประชุมสภาเทศบาลตำบลหนอง

คล้าครั้งแรกตามที่ได้มีการเลือกตั้งสมาชิกสภาเทศบาลตำบลหนองคล้า เมื่อวันที่ ๒๘มีนาคม๒๕๖๔ บัดนี้ และได้ประกาศผลการเลือกตั้งนายกเทศมนตรีและสมาชิกสภาเทศบาลตำบลหนองคล้า ครบตามจำนวนที่กฎหมายกำหนดแล้วอาศัยอำนาจตามความในมาตรา ๒๔ วรรคสอง ประกอบมาตรา ๒๕ วรรคสอง แห่งพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติมถึง (ฉบับที่ ๑๔) พ.ศ.๒๕๖๒ ประกอบกับคำสั่งจังหวัดจันทบุรี ที่ ๔๐๓๑/๒๕๖๒ลงวันที่ ๒๓ธันวาคม๒๕๖๒ เรื่อง มอบอำนาจของผู้ว่าราชการจังหวัดให้นายอำเภอ จึงเรียกประชุมสภาเทศบาลตำบลหนองคล้าครั้งแรกในวันที่ ๑๒พฤษภาคม๒๕๖๔ เวลา ๐๙.๐๐ น. ณ ห้องประชุมสภาเทศบาลตำบลหนองคล้าประกาศ ณ วันที่ ๕ พฤษภาคม พ.ศ.๒๕๖๔ ผมขอเรียนเชิญท่านนายอำเภอท่าใหม่ ประธานในพิธีเปิดการประชุมสภาเทศบาลตำบลหนองคล้าครั้งแรก จุดธูปเทียนบูชาพระรัตนตรัย

**นายปฏิณญา พานิชอัตรา**

นายอำเภอท่าใหม่ -เรียนท่านสมาชิกสภาเทศบาลตำบลหนองคล้าทั้ง ๑๒ ท่าน ก่อนอื่น ผมขอแสดงความยินดีกับท่านสมาชิกสภาเทศบาลตำบลหนองคล้าทุกท่าน ที่ได้รับความไว้วางใจจากประชาชน เลือกท่านเข้ามาทำหน้าที่ด้านนิติบัญญัติของเทศบาลแห่งนี้ในห้วงระยะเวลา ๔ ปี ต่อจากนี้ไปตามที่ได้มีการเลือกตั้งนายกเทศมนตรีและสมาชิกสภาเทศบาลตำบลหนองคล้า กรณีคณะกรรมการการเลือกตั้งประกาศกำหนดให้มีการเลือกตั้งตามมาตรา ๑๔๒ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น เมื่อวัน ๒๘ มีนาคม ๒๕๖๔ และคณะกรรมการการเลือกตั้งได้ประกาศผลการเลือกตั้งสมาชิกสภาเทศบาลตำบลหนองคล้าครบตามจำหนวนแล้ว เมื่อวันที่ ๒๗ เมษายน ๒๕๖๔ นั้น

- บัดนี้ คณะกรรมการการเลือกตั้งได้ประกาศผลการเลือกตั้งสมาชิกสภาเทศบาลตำบลหนองคล้าครบตามจำนวนแล้ว เมื่อวันที่ ๒๗ เมษายน ๒๕๖๔ ซึ่งตามพระราชบัญญัติเทศบาล พ.ศ. ๒๔๙๖ และที่แก้ไขเพิ่มเติม ผู้ว่าราชการจังหวัดจะต้องเรียกประชุมสภาเทศบาลครั้งแรกภายใน ๑๕ วัน นับแต่วันประกาศผลการเลือกตั้งสมาชิกสภาเทศบาลครบตามจำนวน ให้ปฏิบัติราชการแทนในการเรียกประชุมสภาเทศบาล ผมในฐานะที่ได้รับมอบอำนาจจากผู้ว่าราชการจังหวัดจันทบุรี ให้ปฏิบัติราชการแทนในการเรียกประชุมสภาเทศบาลตำบลหนองคล้าครั้งแรก ในวันนี้ เพื่อให้สภาได้เลือกประธานสภาเทศบาล รองประธานสภาเทศบาล ตลอดจนเลขานุการสภาเทศบาล อันจะทำให้กระบวนการนิติบัญญัติในระดับท้องถิ่นสามารถขับเคลื่อนต่อไปได้ ทั้งนี้ การปฏิบัติงานของท่านทั้งหลายจะต้องถือปฏิบัติให้เป็นไปตามระเบียบ กฎหมาย ตลอดจนหนังสือสั่งการที่เกี่ยวข้องโดยเคร่งครัด และสิ่งสำคัญที่สุดต้องเห็นแก่ประโยชน์ของประชาชนเป็นหลัก บัดนี้ สมาชิกสภาเทศบาลตำบลหนองคล้าได้มาประชุมครบองค์ประชุม และได้เวลาอันสมควรแล้ว ผมขอเปิดการประชุมสภาเทศบาลตำบลหนองคล้า ครั้งแรก ณ บัดนี้ ขออวยพรให้การบริหารงานของเทศบาลตำบลหนองคล้า จงประสบความสำเร็จทุกประการ

**นายชรัตน์ ชนะภัย**

ปลัดเทศบาลฯ -ผมนายชรัตน์ ชนะภัย เลขานุการสภาเทศบาลตำบลหนองคล้า ขอเชิญ นางสำเนา อุตโมทสมาชิกสภาเทศบาลตำบลหนองคล้า ที่มีอาวุโสสูงสุด ซึ่งอยู่ในที่ประชุมขึ้นเป็นประธานสภาเทศบาลตำบลหนองคล้าชั่วคราว เพื่อดำเนินการประชุม ตามความในข้อ ๗ แห่งระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗

**นางสำเนา อุตโมท**

ประธานสภาฯ ชั่วคราว -ดิฉันนางสำเนา อุตโมท ตำแหน่งประธานสภาเทศบาลตำบลหนองคล้าชั่วคราวขอเชิญสมาชิกสภาเทศบาลตำบลหนองคล้าทุกท่านยืนขึ้น และให้สมาชิกสภาเทศบาลตำบลหนองคล้าทุกท่านกล่าวคำปฏิญาณตนตามข้าพเจ้าดังนี้

“ข้าพเจ้า (ออกชื่อผู้ปฏิญาณ) ขอปฏิญาณว่า จะรักษาไว้ และปฏิบัติตามซึ่งรัฐธรรมนูญแห่งราชอาณาจักรไทย ทั้งจะซื่อสัตย์ สุจริต และปฏิบัติหนาที่เพื่อประโยชน์ของเทศบาลตำบลหนองคล้า จะปฏิบัติหน้าที่ตามความเห็นของข้าพเจ้าด้วยความบริสุทธิ์ใจ ไม่อยู่ในความผูกมัดแห่งอาณัติ มอบหมายใดๆ เพื่อประโยชน์ของประชาชนในเขตเทศบาลตำบลหนองคล้าสืบไป”

**ระเบียบวาระที่ ๑ เรื่อง ประธานแจ้งให้ที่ประชุมทราบ**

* กล่าวคำปฏิญาณ

**ระเบียบวาระที่ ๒ เรื่อง การเลือกประธานสภาเทศบาลตำบลหนองคล้า**

**นางสำเนา อุตโมท**

ประธานสภาฯ ชั่วคราว - มาตรา ๒๐ แห่งพระราชบัญญัติเทศบาล พ.ศ. ๒๔๙๖ และแก้ไขเพิ่มเติมถึง (ฉบับที่ ๑๔) พ.ศ. ๒๕๖๒ ได้กำหนดให้สภาเทศบาล มีประธานสภาเทศบาล ๑ คน ซึ่งผู้ว่าราชการจังหวัดแต่งตั้งจากสมาชิกสภาเทศบาลตามมติของสภาเทศบาลดังนั้น เพื่อให้การดำเนินการเลือกประธานสภาเทศบาลตำบลหนองคล้าเป็นไปด้วยความเรียบร้อย และเป็นไปตามระเบียบ จึงขอเรียนเชิญเลขานุการสภาเทศบาลตำบลหนองคล้าชั่วคราว ชี้แจงวิธีการและขั้นตอนการเลือกประธานสภาเทศบาลตำบลหนองคล้าเลขานุการสภาเทศบาลตำบลหนองคล้า ชี้แจงวิธีการและขั้นตอนการเลือกประธานสภาเทศบาลตำบลหนองคล้า

**นายชรัตน์ ชนะภัย**

ปลัดเทศบาลฯ - ตามข้อ ๘ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ และแก้ไขเพิ่มเติม (ฉบับที่ ๒) พ.ศ. ๒๕๕๔ ดังนี้วิธีเลือกประธานสภาท้องถิ่น ให้สมาชิกสภาท้องถิ่นแต่ละคนมีสิทธิเสนอชื่อสมาชิกสภาท้องถิ่นคนหนึ่งที่ตนเห็นว่าสมควรให้เป็นผู้ดำรงตำแหน่งประธานสภาท้องถิ่น การเสนอนั้นต้องมีสมาชิกสภาท้องถิ่นรับรองไม่น้อยกว่าสองคน โดยให้สมาชิกสภาท้องถิ่นแต่ละคนมีสิทธิรับรองได้เพียงครั้งเดียว ชื่อที่เสนอไม่จำกัดจำนวน และให้สมาชิกสภาท้องถิ่นลงคะแนนเลือกจากชื่อเหล่านั้น โดยวิธีเขียนชื่อตัวและชื่อสกุลของผู้ที่ถูกเสนอชื่อคนละหนึ่งชื่อ เมื่อตรวจนับแล้วให้ประธานที่ประชุมประกาศคะแนนต่อที่ประชุมสภาท้องถิ่น ผู้ได้คะแนนสูงสุดเป็นผู้ได้รับเลือก ถ้ามีผู้ได้คะแนนสูงสุดเท่ากันหลายคนให้เลือกใหม่เฉพาะผู้ที่ได้คะแนนสูงสุดนั้น โดยวิธีเดิม ถ้าผลการเลือกใหม่ปรากฏว่ายังมีผู้ได้คะแนนสูงสุดเท่ากันอีก ให้ใช้วิธีจับสลากเฉพาะผู้ได้คะแนนสูงสุดเท่ากันวิธีการเสนอชื่อและการรับรองตามวรรคหนึ่งให้นำความในข้อ ๓๙ มาบังคับโดยอนุโลมให้ประธานที่ประชุมเชิญสมาชิกสภาท้องถิ่นไม่น้อยกว่าสองคนช่วยตรวจนับคะแนนวิธีจับสลากตามวรรคหนึ่งให้ประธานที่ประชุมดำเนินการให้ผู้ได้คะแนนสูงสุดเท่ากันตกลงกันเสียก่อนว่าจะให้ผู้ใดเป็นผู้จับสลากก่อนหลัง หากตกลงกันไม่ได้ให้ประธานที่ประชุมจับสลากว่าผู้ใดจะเป็นผู้จับสลากก่อนหลัง แล้วให้จัดทำบัตรสลาก ชนิด สี และขนาดอย่างเดียวกันตามจำนวนเท่ากับจำนวนผู้ได้รับคะแนนสูงสุดเท่ากัน โดยเขียนข้อความว่า “ได้รับเลือกเป็นประธานสภาท้องถิ่น” เพียงบัตรเดียว นอกนั้นเขียนข้อความว่า “ไม่ได้รับเลือกเป็นประธานสภาท้องถิ่น)

**นางสำเนา อุตโมท**

ประธานสภาฯ ชั่วคราว - ขอให้สมาชิกสภาฯ ทุกท่านเสนอชื่อผู้ที่จะดำรงตำแหน่งประธานสภาท้องถิ่นค่ะ**นางสุกานดา อร่ามฉาย**

สมาชิกสภาเทศบาลฯ - เรียนท่านประธานสภาฯ ดิฉันนางสุกานดา อร่ามฉาย สมาชิกสภาเทศบาลตำบลหนองคล้า เขต ๑ขอเสนอนายบูชิต ผลอุทิศ ค่ะ

**นางสำเนา อุตโมท**

ประธานสภาฯ ชั่วคราว - ขอผู้รับรอง ๒ ท่านค่ะ

**นายจุมพล พงษ์พานิช**

สมาชิกสภาเทศบาลฯ - เรียนท่านประธานสภาฯ ผมนายจุมพล พงษ์พานิช สมาชิกสภาเทศบาลตำบล

หนองคล้า เขต ๑ ขอรับรองครับ

**นายฐิติพัทธ์ พวงสวัสดิ์**

สมาชิกสภาเทศบาลฯ - เรียนท่านประธานสภาฯ ผมนายฐิติพัทธ์ พวงสวัสดิ์ สมาชิกสภาเทศบาลตำบล

หนองคล้า เขต ๒ ขอรับรองครับ

**นางสำเนา อุตโมท**

ประธานสภาฯ ชั่วคราว - มีสมาชิกสภาฯ ท่านใดเสนอท่านอื่นหรือไม่คะ

-ถ้าไม่มี มติที่ประชุมเห็นชอบให้นายบูชิต ผลอุทิศ เป็นประธานสภาเทศบาลตำบลหนองคล้า ค่ะ

- พักประชุม ๑๐ นาที

**ระเบียบวาระที่ ๓ การเลือกรองประธานสภาเทศบาลตำบลหนองคล้า**

**นายบูชิต ผลอุทิศ**

ประธานสภาเทศบาลฯ - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.

๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๒ วิธีเลือกรองประธานสภาท้องถิ่น ให้นำความในข้อ ๘ มาใช้บังคับโดยอนุโลมกฎหมายที่กฎหมายว่าด้วยองค์กรปกครองส่วนท้องถิ่นกำหนดให้สภาท้องถิ่นใดมีรองประธานสภาท้องถิ่นได้มากกว่าหนึ่งคนให้เลือกรองประธานสภาท้องถิ่นคนที่หนึ่งก่อน แล้วจึงเลือกรองประธานสภาท้องถิ่นในลำดับถัดไปทีละคนจนกว่าจะครบตามจำนวนที่พึงมี”

- ขอให้สมาชิกสภาฯ เสนอชื่อรองประธานสภาท้องถิ่นเทศบาลตำบลหนองคล้า ครับ

**นายชัยสิทธิ์ เตชะดำรงธรรม**

สมาชิกสภาเทศบาลฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ขอเสนอนางสำเนา อุตโมท ครับ

**นายบูชิต ผลอุทิศ**

ประธานสภาเทศบาลฯ - ขอผู้รับรอง ๒ ท่านครับ

**นายสมนึก พักตร์วิไล**

สมาชิกสภาเทศบาลฯ - เรียนท่านประธานสภาฯ ผมนายสมนึก พักตร์วิไล สมาชิกสภาเทศบาลตำบลหนองคล้า เขต ๒ ขอรับรองครับ

**นายก่อพงษ์ สุดแสวง**

สมาชิกสภาเทศบาลฯ - เรียนท่านประธานสภาฯ ผมนายก่อพงษ์ สุดแสวง สมาชิกสภาเทศบาลตำบลหนองคล้า เขต ๑ ขอรับรองครับ

**นายบูชิต ผลอุทิศ**

ประธานสภาเทศบาลฯ - มีท่านใดเสนอท่านอื่นหรือไม่ครับ

- ถ้าไม่มี มติที่ประชุมเห็นชอบให้นางสำเนา อุตโมท เป็นรองประธานสภาเทศบาลตำบลหนองคล้า ครับ

**ระเบียบวาระที่ ๔ การเลือกเลขานุการสภาเทศบาลตำบลหนองคล้า**

**นายบูชิต ผลอุทิศ**

ประธานสภาเทศบาลฯ - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ แก้ไขเพิ่มเติมถึง (ฉบับที่ ๒) พ.ศ.๒๕๕๔ ข้อ ๑๓“วิธีเลือกเลขานุการสภาท้องถิ่น ให้นำความในข้อ ๘ มาใช้บังคับโดยอนุโลม”

**นายบูชิต ผลอุทิศ**

ประธานสภาเทศบาลฯ - ขอให้สมาชิกสภาฯ ทุกท่านเสนอชื่อผู้ที่จะดำรงตำแหน่งเลขานุการสภาเทศบาลตำบลหนองคล้าครับ

**นายสมนึก พักตร์วิไล**

สมาชิกสภาเทศบาลฯ - เรียนท่านประธานสภาฯ ผมนายสมนึก พักตร์วิไล สมาชิกสภาเทศบาลตำบลหนองคล้า เขต ๒ ขอเสนอนายชรัตน์ ชนะภัย ครับ

**นายบูชิต ผลอุทิศ**

ประธานสภาเทศบาลฯ - ขอผู้รับรอง ๒ ท่านครับ

**นางสำเนา อุตโมท**

สมาชิกสภาเทศบาลฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ ขอรับรองค่ะ

**นางสุกานดา อร่ามฉาย**

สมาชิกสภาเทศบาลฯ - เรียนท่านประธานสภาฯ ดิฉันนางสุกานดา อร่ามฉาย สมาชิกสภาเทศบาลตำบลหนองคล้า เขต ๑ ขอรับรองค่ะ

**นายบูชิต ผลอุทิศ**

ประธานสภาเทศบาลฯ - มีท่านใดเสนอท่านอื่นหรือไม่ครับ

- ถ้าไม่มี มติที่ประชุมเห็นชอบให้นายชรัตน์ ชนะภัย เป็นเลขานุการสภาเทศบาลตำบลหนองคล้า ครับ

**ระเบียบวาระที่ ๕ การกำหนดวันเริ่มสมัยประชุมสามัญ ประจำปี ๒๕๖๔**

**นายบูชิต ผลอุทิศ**

ประธานสภาเทศบาลฯ - ขอให้สมาชิกสภาฯ ทุกท่าน กำหนดสมัยประชุมสามัญประจำปี ๒๕๖๔ ครับ

**นายชลัช กิ่งมณี**

สมาชิกสภาเทศบาลฯ - เรียนท่านประธานสภาฯ ผมนายชลัช กิ่งมณี สมาชิกสภาเทศบาลตำบล

หนองคล้า เขต ๒ขอเสนอดังนี้

สมัยประชุมสามัญ สมัยที่ ๑ เริ่มตั้งแต่วันที่ ๑ มิถุนายน ๒๕๖๔ ให้มีกำหนด ๓๐ วัน

สมัยประชุมสามัญ สมัยที่ ๒ เริ่มตั้งแต่วันที่ ๑ สิงหาคม ๒๕๖๔ ให้มีกำหนด ๓๐ วัน

สมัยประชุมสามัญ สมัยที่ ๓ เริ่มตั้งแต่วันที่ ๑ ตุลาคม ๒๕๖๔ ให้มีกำหนด ๓๐ วัน

สมัยประชุมสามัญ สมัยที่ ๔ เริ่มตั้งแต่วันที่ ๑ ธันวาคม ๒๕๖๔ ให้มีกำหนด ๓๐ วัน

และในการกำหนดวันเริ่มประชุมสมัยประชุมสามัญประจำปี สมัยแรกของปีถัดไป คือ

วันที่ ๑ กุมภาพันธ์๒๕๖๕ ให้มีกำหนด ๒๘ วัน

**นายบูชิต ผลอุทิศ**

ประธานสภาเทศบาลฯ - ครับมีสมาชิกสภาฯ ท่านใดเสนอเป็นอย่างอื่นหรือไม่ครับ

- ถ้าไม่มี ขอมติที่ประชุมครับ

**มติที่ประชุม** เห็นชอบ จำนวน ๑๑ เสียง

ไม่รับรอง จำนวน - เสียง

งดออกเสียง จำนวน -เสียง

**มติที่ประชุมเห็นชอบ**

**นายบูชิต ผลอุทิศ**

ประธานสภาเทศบาลฯ - ครับต่อไปการคัดเลือกคณะกรรมการตรวจรายงานการประชุม จำนวน ๓ ท่านนะครับ

- ขอให้สมาชิกสภาฯ เสนอชื่อคณะกรรมการตรวจรายงานการประชุมท่านที่ ๑ ครับ

**นางสำเนา อุตโมท**

สมาชิกสภาเทศบาลฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑ ขอเสนอนายจุมพล พงษ์พานิชค่ะ

**นายบูชิต ผลอุทิศ**

ประธานสภาเทศบาลฯ - ขอผู้รับรอง ๒ ท่านครับ

**นายชัยสิทธิ์ เตชะดำรงธรรม**

สมาชิกสภาเทศบาลฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาลตำบลหนองคล้า เขต ๑ ขอรับรองครับ

**นายธิติพัทธ์ พวงสวัสดิ์**

สมาชิกสภาเทศบาลฯ - เรียนท่านประธานสภาฯ ผมนายฐิติพัทธ์ พวงสวัสดิ์ สมาชิกสภาเทศบาลตำบลหนองคล้า เขต ๒ ขอรับรองครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอท่านอื่นหรือไม่ครับ

- ถ้าไม่มี มติที่ประชุมเห็นชอบให้นายจุมพล พงษ์พานิช เป็นคณะกรรมการตรวจรายงานการประชุม ท่านที่ ๑ ครับ

- ต่อไปเสนอท่านที่ ๒ ครับ

**นางสุกานดา อร่ามฉาย**

สมาชิกสภาเทศบาลฯ - เรียนท่านประธานสภาฯ ดิฉันนางสุกานดา อร่ามฉาย สมาชิกสภาเทศบาลตำบลหนองคล้า เขต ๑ขอเสนอนายกานต์พงศ์ เลิศรัตนาวรชัย ค่ะ

**นายบูชิต ผลอุทิศ**

ประธานสภาเทศบาลฯ - ขอผู้รับรอง ๒ ท่านครับ

**นายชลัช กิ่งมณี**

สมาชิกสภาเทศบาลฯ - เรียนท่านประธานสภาฯ ผมนายชลัช กิ่งมณี สมาชิกสภาเทศบาลตำบล หนองคล้า เขต ๒ ขอรับรองครับ

**นายจุมพล พงษ์พานิช**

สมาชิกสภาเทศบาลฯ - เรียนท่านประธานสภาฯ ผมนายจุมพล พงษ์พานิช สมาชิกสภาเทศบาลตำบลหนองคล้า เขต ๑ ขอรับรองครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอท่านอื่นหรือไม่ครับ

- ถ้าไม่มี มติที่ประชุมเห็นชอบให้นายกานต์พงศ์ เลิศรัตนาวรชัย เป็นคณะกรรมการตรวจรายงานการประชุม ท่านที่ ๒ ครับ

- ต่อไปเสนอท่านที่ ๓ ครับ

**นายบูชิต ผลอุทิศ**

ประธานสภาเทศบาลฯ - ผมนายบูชิต ผลอุทิศ ขอเสนอนายฐิติพัทธ์ พวงสวัสดิ์ ครับ

**นายบูชิต ผลอุทิศ**

ประธานสภาเทศบาลฯ - ขอผู้รับรอง ๒ ท่านครับ

**นายสมนึก พักตร์วิไล**

สมาชิกสภาเทศบาลฯ - เรียนท่านประธานสภาฯ ผมนายสมนึก พักตร์วิไล สมาชิกสภาเทศบาลตำบล หนองคล้า เขต ๒ ขอรับรองครับ

**นายก่อพงษ์ สุดแสวง**

สมาชิกสภาเทศบาลฯ - เรียนท่านประธานสภาฯ ผมนายก่อพงษ์ สุดแสวง สมาชิกสภาเทศบาลตำบลหนองคล้า เขต ๑ ขอรับรองครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอท่านอื่นหรือไม่ครับ

- ถ้าไม่มี มติที่ประชุมเห็นชอบให้นายฐิติพัทธ์ พวงสวัสดิ์ เป็นคณะกรรมการตรวจรายงานการประชุม ท่านที่ ๓ ครับ

**ระเบียบวาระที่ ๖เรื่องอื่นๆ**

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

**นางสำเนา อุตโมท**

สมาชิกสภาเทศบาลฯ - เรียนท่านประธานสภาฯ ดิฉันนางสำเนา อุตโมท สมาชิกสภาเทศบาลตำบลหนองคล้า เขต ๑มีชาวบ้านฝากถามมาค่ะว่าตลาดนัดวันอังคารตอนเย็น ห้วยสะท้อนทำไมเปิดได้แต่ตลาดนัดวันเสาร์เช้าเปิดไม่ได้คะ

**นายชรัตน์ ชนะภัย**

ปลัดเทศบาลฯ - ผมจะรับเรื่องนี้ไว้นะครับแล้วจะดำเนินการตัดสินใจในการเปิดหรือปิดตลาดอีกทีนะครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

**นายชัยสิทธิ์ เตชะดำรงธรรม**

สมาชิกสภาเทศบาลฯ - เรียนท่านประธานสภาฯ ผมนายชัยสิทธิ์ เตชะดำรงธรรม สมาชิกสภาเทศบาล

ตำบลหนองคล้า เขต ๑ ผมขอหารือเรื่องสุนัขจรจัดบริเวณหลังโรงเรียนอนุบาลบ้านหนองคล้า ผมเคยแจ้งไปแล้ว ๑ ครั้ง น่าจะยังไม่ได้จับไป เมื่อวานผมยังเห็นอยู่ครับ

**นายชรัตน์ ชนะภัย**

ปลัดเทศบาลฯ - ผมจะแจ้งเจ้าหน้าที่ที่รับผิดชอบให้ออกไปสำรวจและจับสุนัขจรจัดครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

**นายกานต์พงศ์ เลิศรัตนาวรชัย**

สมาชิกสภาเทศบาลฯ - เรียนท่านประธานสภาฯ ผมนายกานต์พงศ์ เลิศรัตนาวรชัย สมาชิกสภาเทศบาล

ตำบลหนองคล้า เขต ๑ถนนเทศบาลสาย ๑๖ ไฟฟ้าแสงสว่างเสียและชำรุดครับ

**นายชรัตน์ ชนะภัย**

ปลัดเทศบาลฯ - ครับผมจะแจ้งเจ้าหน้าที่ที่รับผิดชอบให้ออกไปสำรวจและดำเนินการแก้ไขครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

**นางสุกานดา อร่ามฉาย**

สมาชิกสภาเทศบาลฯ - เรียนท่านประธานสภาฯ ดิฉันนางสุกานดา อร่ามฉาย สมาชิกสภาเทศบาลตำบลหนองคล้า เขต ๑ ซอยหลังโบสถ์วัดศรีเมืองไฟฟ้าแสงสว่างเสียและจะขอเพิ่มไฟฟ้าแสงสว่างค่ะ และได้มีชาวบ้านได้นำเปลือกทุเรียนมาทิ้งข้างทางเยอะมากค่ะขอให้ดำเนินการแก้ไขค่ะ

**นายชรัตน์ ชนะภัย**

ปลัดเทศบาลฯ - ครับผมจะแจ้งเจ้าหน้าที่ที่รับผิดชอบให้ออกไปสำรวจและดำเนินการแก้ไขครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

**นายอดิศักดิ์ พึ่งฝั่ง**

ผอ.กองสวัสดิการฯ - เรียนท่านประธานสภาฯ ครับ มีเรื่องแจ้งให้กับทางสภาฯ เนื่องจากทางเทศบาลได้รับงบประมาณได้เรื่องการสร้างอาคารผู้สูงอายุที่ตอนนี้กำลังดำเนินการสร้างบริเวณหน้าสำนักงานเทศบาลฯ งบประมาณ ๑ ล้านบาท เพื่อใช้ในการจัดกิจกรรมให้กับผู้สูงอายุครับและทางเข้าศูนย์เด็กเล็กวัดศรีเมืองตอนนี้ได้รับงบประมาณแล้วจะดำเนินการภายในเดือนนี้ครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

- ฝาก ๑ เรื่องครับ หญ้าตามข้างทางยาวเร็วถ้าไม่ตัดก็ขอให้พ่นยาด้วยครับทุกชุมชนครับ

**นายชลัช กิ่งมณี**

สมาชิกสภาเทศบาลฯ - เรียนท่านประธานสภาฯ ผมนายชลัช กิ่งมณี สมาชิกสภาเทศบาลตำบลหนองคล้า เขต ๒ เรื่องหนูในตลาดสดห้วยสะท้อน ช่วยดำเนินการให้ด้วยครับเยอะครับตอนนี้

**นายชรัตน์ ชนะภัย**

ปลัดเทศบาลฯ - ครับผมจะแจ้งเจ้าหน้าที่ให้ดำเนินการเรื่องหนูในตลาดสดครับ

**นายบูชิต ผลอุทิศ**

ประธานสภาเทศบาลฯ - มีสมาชิกสภาท่านใดเสนอเรื่องอื่น ๆ หรือไม่ครับ

- ถ้าไม่มี ผมขอขอบคุณทุกท่านที่เข้าประชุม ผมขอปิดการประชุมครับ

(ลงชื่อ).........................................ผู้ตรวจรายงานการประชุม (นายชรัตน์ ชนะภัย)

เลขานุการสภาเทศบาล

คณะกรรมการสภาเทศบาลตำบลหนองคล้าได้ตรวจรายงานการประชุมนี้แล้ว

เมื่อวันที่ ๑๗ เดือนพฤษภาคม พ.ศ.๒๕๖๔

(ลงชื่อ).........................................กรรมการ

(นายฐิติพัทธ์ พวงสวัสดิ์)

(ลงชื่อ).........................................กรรมการ

(นายกานต์พงศ์ เลิศรัตนาวรชัย)

(ลงชื่อ).........................................ประธานกรรมการ

(นายจุมพล พงษ์พานิช)

สภาแห่งนี้รับรองรายงานการประชุมนี้

เมื่อวันที่...............เดือน..............พ.ศ.๒๕๖๔

(ลงชื่อ).........................................

(นายบูชิต ผลอุทิศ)

ประธานสภาเทศบาลตำบลหนองคล้า